જાહેર માર્ગો પર કોઇ વાહનચાલક પોતાનું ડ્રાઇવિંગ લાઇસન્સ કે વાહનના કાગળ સાથે રાખતા ભૂલી ગયા હોય તો ટ્રાફિક પોલીસ પોતાનો રોફ જમાવે છે અને દંડની વસૂલાત કરે છે, પરંતુ જ્યારે કોઇ વગદાર નિયમ તોડે તો તેમની સામે કાર્યવાહી કરવામાં શરમ આવે છે. યુનિવર્સિટી રોડ પર શ્રીરામ પાર્ક શેરી નં.5માં આવેલા સુમતિનાથ જિનાલયમાં પર્યુષણ પર્વ માટે આવેલા ભાવિકોએ વાહનો આસપાસ રહેતા લોકોના ઘર પાસે પાર્ક કર્યા હતા. વાહનો દરવાજા સામે પાર્ક કરેલા હોવાથી સ્થાનિક લોકોએ 100 નંબર પર પોલીસને ફોન કર્યો હતો. જેના પગલે ટ્રાફિક પોલીસની ગાડી આવી સાત વાહન ટોઇંગ કરી ગઇ હતી.